ਸਿਰਲੇਖ: ਬੀਬੀਸੀ ਦੇ ਡਾਇਰੈਕਟਰ-ਜਨਰਲ ਟੋਨੀ ਹਾਲ ਨੇ ਕਿਹਾ, 'ਰਵਾਇਤੀ ਮੀਡੀਆ ਕੋਲ ਹੁਣ ਪਹਿਲਾਂ ਨਾਲੋਂ ਕਿਧਰੇ ਜ਼ਿਆਦਾ ਮਹੱਤਵਪੂਰਨ ਭੂਮਿਕਾ ਨਿਭਾਉਣ ਲਈ ਹੈ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਅੱਜ ਇੱਥੇ ਆ ਕੇ ਬਹੁਤ ਖੁਸ਼ੀ ਹੋਈ।

ਪਿਛਲੀ ਵਾਰ ਮੈਨੂੰ ਦੋ ਸਾਲ ਪਹਿਲਾਂ ਉਦੋਂ ਦਿੱਲੀ ਆਉਣ ਦਾ ਮੌਕਾ ਮਿਲਿਆ ਸੀ, ਜਦੋਂ ਅਸੀਂ ਬੀਬੀਸੀ ਵੱਲੋਂ ਆਪਣੇ ਨਿਊਜ਼ ਬਿਓਰੋ ਦਾ ਵੱਡੇ ਪੱਧਰ 'ਤੇ ਵਿਸਥਾਰ ਕਰਨ ਦਾ ਜ਼ਸਨ ਮਨਾ ਰਹੇ ਸੀ ਅਤੇ ਇਸ ਵਿੱਚ ਚਾਰ ਭਾਰਤੀ ਭਾਸ਼ਾਵਾਂ ਨੂੰ ਸ਼ਾਮਲ ਕੀਤਾ ਗਿਆ ਸੀ। 

ਸਾਡਾ ਜਿਹੜਾ ਟੀਚਾ ਸੀ ਅਤੇ ਅੱਜ ਵੀ ਹੈ, ਉਹ ਬੀਬੀਸੀ ਦੀਆਂ ਭਰੋਸੇਮੰਦ ਖ਼ਬਰਾਂ ਨੂੰ ਦੇਸ਼ ਭਰ ਦੇ ਲੱਖਾਂ ਲੋਕਾਂ ਤੱਕ ਪਹੁੰਚਾਉਣ ਦਾ ਹੈ। 

ਪਿਛਲੇ ਸਾਲ ਜਦੋਂ ਮੈਨੂੰ ਸਾਬਕਾ ਵਿੱਤ ਮੰਤਰੀ ਅਰੁਣ ਜੇਟਲੀ ਦੀ ਦੁਖਦਾਈ ਮੌਤ ਬਾਰੇ ਪਤਾ ਲੱਗਿਆ ਤਾਂ ਮੈਂ ਮੁੜ ਸੋਚਿਆ...

...ਕਿਉਂਕਿ ਜਦੋਂ ਮੈਂ ਇੱਥੇ ਆਇਆ ਸੀ ਤਾਂ ਮੈਨੂੰ ਉਨ੍ਹਾਂ ਨਾਲ 70ਵੇਂ ਦਹਾਕੇ ਵਿੱਚ ਦੇਸ਼ ਵਿੱਚ ਲਗਾਈ ਗਈ ਐਮਰਜੈਂਸੀ ਦੇ ਹਾਲਾਤ ਬਾਰੇ ਉਨ੍ਹਾਂ ਦੇ ਅਨੁਭਵ ਬਾਰੇ ਉਨ੍ਹਾਂ ਨਾਲ ਗੱਲ ਕਰਨ ਦਾ ਮੌਕਾ ਮਿਲਿਆ ਸੀ, ਜਦੋਂ ਉਹ 18 ਮਹੀਨੇ ਜੇਲ੍ਹ ਵਿੱਚ ਰਹੇ ਸਨ। 

ਉਨ੍ਹਾਂ ਨੇ ਮੈਨੂੰ ਦੱਸਿਆ ਸੀ ਕਿ ਉਸ ਸਮੇਂ ਉਹ ਇੱਕ ਛੋਟੇ ਜਿਹੇ ਰੇਡਿਓ ਨੂੰ ਆਪਣੇ ਨਾਲ ਰੱਖਣ ਵਿੱਚ ਕਾਮਯਾਬ ਹੋ ਗਏ ਸਨ...ਅਤੇ ਸਵੇਰੇ ਛੇ ਵਜੇ ਉਹ ਗਾਰਡ ਦੇ ਜਾਗਣ ਤੋਂ ਪਹਿਲਾਂ ਬੀਬੀਸੀ ਵਰਲਡ ਸਰਵਿਸ 'ਤੇ ਖ਼ਬਰਾਂ ਸੁਣਦੇ ਸਨ। 

ਉਨ੍ਹਾਂ ਨੇ ਦੱਸਿਆ ਸੀ ਕਿ ਦੁਨੀਆ ਵਿੱਚ ਕੀ ਚੱਲ ਰਿਹਾ ਹੈ ਅਤੇ ਉਨ੍ਹਾਂ ਦੇ ਆਪਣੇ ਦੇਸ਼ ਵਿੱਚ ਕੀ ਚੱਲ ਰਿਹਾ ਹੈ, ਇਹ ਜਾਣਨ ਲਈ ਇਹ ਉਨ੍ਹਾਂ ਦੀ ਜੀਵਨ ਰੇਖਾ ਸੀ-ਜਿਵੇਂ ਇਹ ਲਗਭਗ 90 ਸਾਲਾਂ ਤੋਂ ਉਨ੍ਹਾਂ ਬਹੁਤ ਸਾਰੇ ਲੋਕਾਂ ਲਈ ਸੀ ਜਿਹੜੇ ਗੁਲਾਮੀ, ਡਰ ਜਾਂ ਅਨਿਸ਼ਚਤਾ ਦੇ ਦੌਰ ਵਿੱਚ ਰਹਿ ਰਹੇ ਸਨ। 

ਹੁਣ ਮੈਂ ਖ਼ਬਰਾਂ ਵਿੱਚ ਭਰੋਸੇ ਦੇ ਵਿਸ਼ੇ 'ਤੇ ਵਾਪਸ ਆਉਣਾ ਚਾਹੁੰਦਾ ਹਾਂ, ਪਰ ਮੈਂ ਪਹਿਲਾਂ ਵਿਸ਼ਵਾਸ ਬਾਰੇ ਵਿਆਪਕ ਪੱਧਰ 'ਤੇ ਗੱਲ ਕਰਨਾ ਚਾਹੁੰਦਾ ਹਾਂ। 

ਸਰਕਾਰ ਦੇ ਲੋਕਤੰਤਰੀ ਸੰਸਥਾਨਾਂ ਵਿੱਚ ਭਰੋਸਾ, ਕਾਰੋਬਾਰ ਅਤੇ ਮੀਡੀਆ...ਲੋਕਤੰਤਰ 'ਤੇ Îਭਰੋਸਾ।

ਇਹ ਵੀ ਪੜ੍ਹੋ-

ਅੱਜ ਦੇ ਇਸ ਨਵੇਂ ਗੜਬੜ ਵਾਲੇ ਸਮੇਂ ਵਿੱਚ ਕੀ ਕੁਝ ਬਦਲਿਆ ਹੈ, ਮੈਂ ਉਸ ਬਾਰੇ ਥੋੜ੍ਹੀ ਗੱਲ ਕਰਨੀ ਚਾਹੁੰਦਾ ਹਾਂ, ਅਤੇ ਮੈਨੂੰ ਕਿਵੇਂ ਵਿਸ਼ਵਾਸ ਹੈ ਕਿ ਅਸੀਂ ਮੀਡੀਆ ਵਿੱਚ ਇਸਦਾ ਜਵਾਬ ਦੇ ਸਕਦੇ ਹਾਂ।

ਲੋਕਤੰਤਰ ਵਿੱਚ ਭਰੋਸਾ

ਸਾਲ ਦੀ ਸ਼ੁਰੂਆਤ ਵਿੱਚ ਮੈਂ ਲੰਡਨ ਵਿੱਚ ਐਡਲਮੈਨ ਟਰੱਸਟ ਬੈਰੋਮੀਟਰ ਦੇ ਉਦਘਾਟਨ ਸਮੇਂ ਕਿਹਾ ਸੀ। 

ਤੁਹਾਡੇ ਵਿੱਚੋਂ ਬਹੁਤ ਸਾਰੇ ਜਾਣਦੇ ਹੋਣਗੇ: ਇਹ ਇੱਕ ਸਾਲਾਨਾ ਸਰਵੇਖਣ ਹੈ ਜੋ 28 ਦੇਸ਼ਾਂ ਵਿੱਚ ਵਪਾਰ, ਸਰਕਾਰ, ਮੀਡੀਆ ਅਤੇ ਐੱਨਜੀਓਜ਼ ਵਿੱਚ ਭਰੋਸਾ ਕਰਦਾ ਹੈ। 

ਇਹ ਪਿਛਲੇ ਵੀਹ ਸਾਲਾਂ ਵਿੱਚ ਤਬਦੀਲੀ ਦੀ ਇੱਕ ਦਿਲਚਸਪ ਕਹਾਣੀ ਦੱਸਦਾ ਹੈ।

ਯੂਕੇ ਵਿੱਚ ਵੱਡੇ ਪੱਧਰ 'ਤੇ ਸਪੱਸ਼ਟ ਹੋਇਆ: ਲੋਕਤੰਤਰੀ ਸੰਸਥਾਨਾਂ ਵਿੱਚ ਭਰੋਸਾ ਘਟ ਗਿਆ ਹੈ।

ਜ਼ਿਆਦਾ ਤੋਂ ਜ਼ਿਆਦਾ ਲੋਕਾਂ ਨੂੰ ਲੱਗਦਾ ਹੈ ਕਿ ਉਨ੍ਹਾਂ ਦੀ ਆਵਾਜ਼ ਰਾਸ਼ਟਰੀ ਬਹਿਸ ਵਿੱਚ ਸੁਣੀ ਨਹੀਂ ਜਾ ਰਹੀ...ਜ਼ਿਆਦਾ ਤੋਂ ਜ਼ਿਆਦਾ ਭਾਈਚਾਰਿਆਂ ਨੂੰ ਲੱਗਦਾ ਹੈ ਕਿ ਉਨ੍ਹਾਂ ਦੇ ਹਿੱਤਾਂ ਨੂੰ ਪੂਰਾ ਨਹੀਂ ਕੀਤਾ ਜਾ ਰਿਹਾ। 

ਮੈਨੂੰ ਪਤਾ ਹੈ ਕਿ...